**2023.08.01**

**«Йӧзлысь дзоньвидзалун видзӧм» национальнӧй проект: сыктывкарса Выльтыдор посёлокын воссис выль ФАП**

Фельдшер-акушер пунктсӧ кыпӧдӧма ӧдйӧ лэптана модульнӧй конструкцияясысь «Коми Республикаса йӧзлысь дзоньвидзалун видзан юкӧнлысь первичнӧй звено ӧнъяӧдӧм» уджтас серти. Тӧдчана лоӧмторйӧн посёлоксаясӧс чолӧмаліс Коми Республикаса Юралысь Владимир Уйба.

«Талунъя лоӧмторйыс зэв тӧдчана посёлоклы. Но татшӧм ФАП восьтӧны оз сӧмын Выльтыдорын, но и мукӧд сикт-грездын. Таво ми сьӧрсьӧн-бӧрсьӧн восьтам 40 сайӧ ФАП. Помалам стрӧитны Чилимдінын больнича, сійӧс важ нин виччысьӧны. Таво сдайтам коймӧд школа нин. Локтан воясӧ водзӧ кутам нуӧдны тайӧ уджсӧ. А ФАП, больнича, детсад либӧ школа кыпӧдӧм – тайӧ, ӧти-кӧ, сӧвмӧм, а мӧд-кӧ, аскиа лунӧ пай. Стрӧитчигӧн ми петкӧдлам, мый Коми Республика кутас сӧвмыны. Ӧд стрӧитчӧм – тайӧ выль уджалан местаяс да, медшӧрыс, аскиа лунӧ эскӧм. Ставныдлы сиа кыпыд ловру, ӧд ӧнія сьӧкыд кадӧ ми пуктам подув миян республикалӧн да страналӧн аскиа лунӧ, кыпӧдам мирнӧй объектъяс», – пасйис Владимир Уйба.

Объектлӧн доныс – 9,3 миллион шайт. ФАП-ын эмӧсь пациентъясӧс примитан, прививкаяс да процедураяс вӧчан жыръяс. Жыръяссӧ могмӧдӧма ӧнія оборудованиеӧн да компьютернӧй техникаӧн, пуктӧма выль мебель. Зданиесӧ йитӧма став инженернӧй коммуникация дорӧ.

ФАП-ын пыр подув вылын уджалӧ фельдшер, коді ӧти сменаӧ вермӧ примитны 20 пациентӧдз. Ставнас медицина учреждение бердын лыддьыссьӧ посёлокса 600 олысь.

Коми Республикаын водзӧ кыпӧдӧны йӧзлысь дзоньвидзалун видзан юкӧнын ӧдйӧ лэптан объектъяс. 2022 воын заводитіс уджавны кык выль ФАП – Сыктывдін районса Лӧзым сиктын да Сітбар грездын. Таво дзоньвидзалун видзан юкӧнлысь первичнӧй звено ӧнъяӧдан дінму уджтас серти кӧсйӧны пыртны уджӧ 37 модульнӧй объект (35 ФАП да 2 врачебнӧй амбулатория). На пиысь 13 ФАП-сӧ вӧлі кӧсйӧны кыпӧдны 2024 воын, но социальнӧй инфраструктура водзджык сӧвмӧдӧм серти найӧс стрӧитасны таво нин.

Таысь кындзи, йӧзлысь дзоньвидзалун видзан юкӧнын нӧшта 5 модульнӧй объект таво кыпӧдасны Коми Республикаса Веськӧдлан котырлӧн резервнӧй фондысь сьӧм тшӧт весьтӧ.

**2023.08.01**

**Нацпроект «Здравоохранение»: в сыктывкарском посёлке Выльтыдор открылся новый ФАП**

Фельдшерско-акушерский пункт построен из быстровозводимых модульных конструкций по программе «Модернизация первичного звена здравоохранения Республики Коми». Со знаменательным событием жителей посёлка поздравил Глава Республики Коми Владимир Уйба.

«Сегодняшнее событие важно для посёлка. Но такие события происходят не только здесь, в Выльтыдоре. В этом году мы поэтапно введём более 40 ФАПов. Закончим строительство долгожданной больницы в Усть-Цильме. Сдадим уже третью в этом году школу. Такое поступательное движение продолжится в ближайшие годы. А строительство, будь то ФАП, больница, детский сад или школа – это, во-первых, развитие, а во-вторых, вклад в будущее. Когда мы строим, мы тем самым утверждаем, что Республика Коми будет развиваться. Потому что строительство – это новые рабочие места и, самое главное, уверенность в завтрашнем дне. Я желаю всем оптимизма, потому что сегодня, в очень непростое время, тем не менее мы с вами закладываем будущее нашей республики и нашей страны, вкладываемся в мирные объекты», - отметил Владимир Уйба.

Стоимость объекта составила 9,3 млн рублей. В ФАПе расположены кабинет приёма пациентов, прививочный и процедурный кабинеты. Помещения оснащены современным оборудованием и компьютерной техникой, укомплектованы новой мебелью. Здание подключено ко всем инженерным коммуникациям.

В ФАПе на постоянной основе работает фельдшер, который может принять за одну смену до 20 пациентов. В целом за медучреждением закреплено 600 жителей посёлка.

Строительство быстровозводимых объектов здравоохранения в Республике Коми продолжается активными темпами. В 2022 году начали работу два новых ФАПа в селе Лэзым и деревня Красная Сыктывдинского района. В этом году в рамках региональной программы модернизации первичного звена здравоохранения планируется ввод 37 модульных объектов (35 ФАПов и 2 врачебных амбулаторий). Из них 13 ФАПов первоначально были запланированы на 2024 год, но в рамках опережающего развития социальной инфраструктуры будут построены уже в этом году.

Кроме того, ещё 5 модульных объектов здравоохранения в этом году будут построены за счёт средств резервного фонда Правительства Республики Коми.

1935